paragraph_text: 1991. godine utemeljuje Ured za prognanike i izbjeglice, te organizira skrb za stotine tisuća prognanika i izbjeglica iz BiH. Bio je glavni pregovarač Vlade Republike Hravatske s bivšom Jugoslavenskom narodnom armijom (JNA) o deblokadi i evakuaciji vojarni, i potpisnik Sporazuma o povlačenju JNA 8. prosinca 1991. godine. 1992. godine kao potpredsjednik Vlade RH potpisuje dokument o Pristupu Republike Hrvatske KESS-u. 1993. godine se uključuje u zaustavljanje sukoba na području BiH između Hrvata i Muslimana. 1994. godine kao ministar vanjskih poslova bio je glavni pregovarač i potpisnik Bečkih i Washingtonskih Sporazuma. 1995. godine zamjenik glavnog pregovarača Franje Tuđmana i potpisnik Daytonskog sporazuma. 1996. godine potpisao je Sporazum o normalizaciji odnosa sa Saveznom Republikom Jugoslavijom (SRJ). 1997. godine potpisuje Sporazum o ulasku RH u Vijeće Europe. 2000. godine bio je kandidat HDZ-a na izborima za predsjednika Republike. 2000. godine u travnju osniva novu stranku Demokratski centar (DC). 2000. – 2003. godine predsjednik Odbora za europske integracije Hrvatskog sabora. 2003. godine daje ostavku na mjesto predsjednika DC-a zbog loših izbornih rezultata. 2004. godine u travnju osniva poduzeće za političke i gospodarske analize (MAGRA d.o.o.).